Dele Alli

Bamidele Jermaine Alli (Milton Keynes, Inglaterra, 1996ko apirilaren 11an), Dele Alli izenarekin ezagutua, britainiar futbolari bat da erdilari gisa jokatzen duena Everton F. C. Inglaterrako Premier League-ean. Kehinde Alli eta Denise Alliren semea da, baina aitak familia utzi zuen bera jaio aurretik. Bi urtez jarraian (2016an eta 2017an) urteko jokalari gaztearen PFA saria jaso du.

Ibilbidea

Milton Keynes Dond F.C

Prestakuntza lasterra 
Dele 11 urterekin hasi zen Milton Keynes Dons futbol taldean, haur hezkuntza amaitu eta lehen hezkuntza hastean. 2011-12 denboraldian lehen aldiz deitu zuten 15 urterekin profesionalekin kontzentratzeko. Urte berean FA Cupeko lehen kanporaketa jokatu zuten, Dele 3 partidetara deitua izan zen baina ez zuen minuturik jokatu.

Futboleko heldutasuna 
2012-2013 denboraldirako Karl Robinson entrenatzaileak Dele Alli talde profesionalera igo zuen, 16 urterekin. Football League One-ko lehen partidarako deitu zuten, baina ez zuen minuturik izan, eta hasiera batean erreserbako taldearekin jokatu zituen partidak.

Titulartasuna 
2013-14 denboraldian, 37 partidatan 7 gol lortu zituen, Notts Countyren aurkako bere lehen hat-tricka barne. Kanpaina honetan taldeko jokalari gazte onena izendatu zuten.

2014-15 denboraldia klubaren historiako garaipenik garrantzitsuena lortuz hasi zuen, 2014ko abuztuaren 26an Manchester United klubari 4-0 irabaziz, Leagueko bigarren errondan.

Tottenham Hotspur F.C. 
Lehen seihilabete ona izan zuen, 33 partidatan 12 gol sartu zituen eta 5 asistentzia eman zituen. Beraz, Tottenham Hotspur Football Clubek fitxatzea erabaki zuen 2015eko otsailean, 7 milioi euro inguru ordainduz.

MK Dons-a lagapena 
Milton Keynes Dons taldean aritu zen denboraldi amaierara arte. Dons taldea Hirugarren Mailako bigarren postuan geratu zen, Delek 39 partida jokatu zituen, denak titular gisa, 16 gol sartu zituen, 9 asitentzia eman zituen eta Football League Championship-era igotzea lortu zuten. Final-zortzirenetara iritsi ziren ligako kopan, 2-1 galdu zuten Sheffield Uniteden aurka, Delek 4 partida jokatu zituen eta 2 asistentzia eman zituen. Gainera FA Cup jokatu zuen, partida bat jokatu zuen eta Chesterfielden aurka galdu zuten. Gainera, One Ligako jokalari gazterik onena, MK Donseko jokalaririk onenaren eta 2014-15eko One Ligako talderik onenaren sariak jaso zituen.

Debuta eta sendotzea Inglaterran 
Tottenham-ekin elkartu egin zuen 2015-16 denboraldia hasteko Premier League-n 2015eko abuztuaren 8an bere debuta egin eben, 1-0 galdu zuten Manchester United-en aurka. Bere talde berriarekin egin zuen lehen gola abuztuaren 22an izan zen, Leicester City-ren aurkako partida batean, partidako lehen gola egin zuen. Azaroaren 6an Golden Boy sarirako izendatu zuten, Europan jokatzen duten munduko 21 urtez azpiko 40 jokalari onenen artean. Premier Leagueko bere lehen denboraldia 10 golekin eta 33 partidatan bederatzi asistentziarekin amaitu zuen. 2016ko urtarrilaren 23an Crystal Palaceren aurka sartutako gola BBC Match of the Day-k denboraldiko gola izendatu zuen.

Bigarren denboraldian hamazortzi gol egin zituen Premier League-n. Txapeldunen Ligan ere debuta egin zuen, multzoen fasean CSKAren aurka gol bat lortuz.

Everton F.C 
2022ko urtarrilaren 31n, Londreseko taldean sei denboraldi eta erdi egin ondoren, Everton F. C. taldera lekualdatu zen. Talde horrekin bi urte eta erdirako sinatu zuen kontratua.

Selekzio nazionala

Beheragoko kategoriak 
Internazionala izan da Inglaterrarekin sub-17, sub-18, sub-19 eta sub-21 kategorietan

2013ko UEFAko 17 urtez azpiko Europako Txapelketako elite mailako kanporaketa jokatu zuen, eta Ingalaterrako selekzioa kanporatua izan zen multzoen fasean, Delek 3 partidak jokatu zituen.

2015. urtean 19 urtez azpiko Europako UEFA Txapelketarako sailkapena jokatu zuen nominaren zati bat egin zuen, non 3 partidak irabaztea eta elite mailako kanporaketara sailkatzea lortu zuten. Hala eta guztiz ere, Dele ez zuten hurrengo faserako deitu eta Ingalaterrak ez zuen azken fasera pasatzea lortu.

Selekzio absolutua 
2015eko urriaren 1ean deitu zuten lehen aldiz Ingalaterrako selekzioa, Eurokoparako sailkatzeko 2 partida jokatzeko. Estoniaren aurkako partida batean debutatu zuen, minutuan sartu zen eta 2 eta 0 irabazi zuten. Urriaren 12an bankuan egon zen berriro Lituaniaren aurka eta 67. minutuan sartu zen, azkenean 3 eta 0 irabazi zuten eta Frantziako 2016ko Eurokoparako sailkatu ziren. Hurrengo egunetan deitu zuten lagunarteko bi partida jokatzeko. 

Azaroaren 13an Espainiaren aurka jokatu zuen, 63. minutuan sartu zen, baina 2 eta 0 galdu zuten. Ingalaterrak Frantzia hartu zuen Wembley-en, partida azaroaren 17an jokatu zen, lehen aldiz Alli titular izan zen, 39. minutuan Ingalaterrako selekzio absolutuarekin bere lehen gola sartu zuen, azkenean 2 eta 0 irabazi zuten.

2016ko Eurokopa Frantzian jokatzeko 23 jokalariko zerrendan sartu zuen entrenatzaileak. 2016ko ekainaren 11n, Eurogunean debuta egin zuen, eta multzoen faseko lehen partidan Errusiaren aurka jokatzeko titular izan zen. Ingalaterra final laurdenetaraino iritsi zen eta Islandiak eliminatu zituen. Delek 4 partida jokatu zituen eta hiru titular gisa hasi zituen.

2018ko maiatzaren 16an, entrenatzaileak 23 jokalariko zerrendan sartu zuen 2018ko Munduko Futbol Kopan parte hartzeko. Txapelketan zehar, taldea finalerdietara iritsi zen, bost partida jokatu zituen eta gol bat lortu zuen Suediaren aurka.

Bizitza Pribatua 
Dele Allik haurtzaro zaila izan zuen. Bere aita printze afrikar bat zen eta abandonatu egin zuen. Horregatik, kamisetan Dele jartzen du, eta ez Alli edo Dele Alli.

Alli Milton Keynesen jaio zen, aita Nigeriarra eta ama ingelesa dauka. Hasieran, amak alkoholarekin arazoak zituen. Bederatzi urte zituela, Nigeriara joan zen bizitzera aitarekin, eta han bi urte eman zituen Milton Keynesera itzuli aurretik, amarekin bizitzera.

13 urte zituela, Alan eta Sally Hickforden familia-etxera joan zen bizitzera. MK Dons-eko beste futbolari gazte baten gurasoak ziren, eta "adopziozko gurasoak" zirela esan zuen, nahiz eta ez zuten legalki adoptatu. 2016ko udan, Allik bere abizena kamisetetan erabiltzeari uztea erabaki zuen, Alli abizenarekin inolako loturarik ez zuelako, eta horren ordez "Dele"-ren alde egin zuen.

Estatistikak

Errefereantziak

Kanpo estekak